b'\n_START_ARTICLE_\nSivatherium\n_START_SECTION_\nKuvaus\n_START_PARAGRAPH_\nSivatherium muistutti nykyist\xc3\xa4 okapia, mutta oli paljon suurempi ja raskasrakenteisempi. Sen korkeus hartian kohdalta oli 2,2 metri\xc3\xa4, ja kokonaiskorkeus kolme metri\xc3\xa4. Painoa sill\xc3\xa4 saattoi olla jopa 400\xe2\x80\x93500 kiloa. Uudet tutkimukset viittaavat jopa 1246 kilogramman painoon. T\xc3\xa4m\xc3\xa4 tekisi Sivatheriumista suurimman koskaan el\xc3\xa4neen m\xc3\xa4rehtij\xc3\xa4n. Tutkimuksen on ajateltu olevan aliarvio, sill\xc3\xa4 se ei ota huomioon koiraiden suuria sarvia. T\xc3\xa4m\xc3\xa4 pari haarakkaita \xe2\x80\x9dsarvia\xe2\x80\x9d sijaitsivat kallon p\xc3\xa4\xc3\xa4ll\xc3\xa4, jonka lis\xc3\xa4ksi sill\xc3\xa4 oli kaksi pienemp\xc3\xa4\xc3\xa4 kolmiomaista sarvea silmien l\xc3\xa4hell\xc3\xa4. Ruumis oli varsin tanakka, ja varsinkin olkap\xc3\xa4\xc3\xa4t olivat lihaksikkaat kannattelemaan el\xc3\xa4imen suurta ja painavaa p\xc3\xa4\xc3\xa4t\xc3\xa4.'